Kolme yötä jouluun on... Ei ku lähtöön! - Travel
Kolme yötä jouluun on… Ei ku lähtöön!
August 20, 2014 July 14, 2016 TaruLeave a comment
Kämppä siivoamatta, pyykkejä vielä pesemättä, laukut levällään…
Tässä vaiheessa hyvä asia on se, että passit on tallessa ja ne on voimassa. ESTAt on tallessa. Maitohappobakteerikuuri on aloitettu. Kansainvälinen ajokortti on tallessa. Rahaa pitäisi olla tarpeeksi.
Olemme molemmat ansainneet tämän loman. Koko kesä on tehty hulluna töitä, liikaakin ehkä. Kun perjantaina lähden töistä, aion jättää kaikki työasiat työpaikalle. Aion sanoa, että minulle EI saa soittaa enää edes perjantaina, koska aloitan loman heti, kun liikkeestä astun jalallani ulos.
Perjantaina aiomme viedä matkalaukun kentälle, tulemme kotiin siivoamaan, syömään ja rentoutumaan. Yritämme ajatella olevamme itärannikon aikavyöhykkeellä ja valvoa mahdollisimman pitkään. Ja nukkua tarpeeksi vähän, jotta ehkä lentokoneessa uni maittaisi.
Lauantaina syömme hyvin ennen kentälle lähtöä. Jos on hyvä sää, aiomme lähteä bussilla kentälle, mutta jos sataa, saamme kyydin. Kentälle aiomme lähteä jo hyvissä ajoin, jotta mitkään yllätykset eivät tule tielle.
Jos vaan se Islannin tulivuori olisi hiljaa.
Vatsan pohjaa kutittaa.
ps. sakset jäi pakkaamatta…
Previous Post Previous post: Pakkaamisesta
Next Post Next post: Ylihuomenna!